OpenLLM-France/wikimedia huggingface dataset:
# Klima azpiartiko

Klima azpiartiko, klima boreal edo klima azpipolar 50º eta 70º latitudeen artean dagoen klima da, klima kontinentalaren azpimultzo bat osatzen dena. Negu gogorrak ditu eta uda motzak. Köppen klima sailkapenean Dfc, Dwc, Dfd eta Dwd kodeak ditu. Biozenosi ohikoa taiga du.
Eskualde nagusiak Siberia, Eskandinavia, Hokkaido, Alaska, Kanadako gehiena eta Argentinako eremu batzuk ditu.

## Ikus, gainera

* Azpiartiko

## Kanpo estekak

* Datuak: Q5967371
# Klima epel

Klima epela tropiko eta zirkulu polar artean izaten den klima mota da. Eskualde hauetako uda eta neguaren arteko tenperatura aldaerak geldoak dira oso. Hala ere, eskualdeko klima aldakorra da oso. Klima tropikalaren eskualde batzuetako klima ere epela da, garaiera dela eta (adibidez Andeetan).
Ipar Hemisferioan Kantzerko Tropikotik (23,27 gradu ipar latitudea) Zirkulu Polar Artikora (66,6 gradu ipar latitudea) doa. Hego Hemisferioan, berriz, Kaprikornioko Tropikotik (23,5 gradu hego latitudea) Zirkulu Polar Antartikora (66,5 gradu hego latitudea) doa.
Muga horietan klima mota asko ditu, nagusiak kontinentala eta ozeanikoa izanik. Lehenengoa kontinenteen barruan kokatzen da, bigarrena, aldiz, kostaldetan.
Munduko biztanleria gehiena klima honetako eskualdetan bizi da, batez ere Ipar Hemisferioan.
Beste klimak ez bezala, klima epela lau urtaro ditu: udaberria, uda, udazkena eta negua.

## Kanpo estekak

* Datuak: Q167466
* Multimedia: Temperate climate / Q167466
# Klima aldaketari buruzko 2009ko Konferentzia

Klima Aldaketari buruzko Nazio Batuen XV. Konferentzia 2009ko abenduaren 7tik 18ra ospatu zen Kopenhage hirian. Talde ekologista eta gobernu-erakunde zenbaiten iritziz, konferentziaren porrota erabatekoa izan zen, gobernuek derrigorrezkoak ez ziren akordioetara heldu baitziren soilik. Konferentzia protesta bizien artean burutu zen: konferentziaren aurretik, salbuespen-neurri zorrotzak ezarri ziren eta 900 atxilotu izan ziren protesta egiten zuten manifestarien artean; atxilotuak orduak egon ziren eskuak loturik mugitu ezinik kale gorrian.

## Kanpo estekak

* Kopenhageko Klima Aldaketari buruzko Konferentzia: helburua Mexikon lortu behar da, Uztaro aldizkaria.
* Datuak: Q244444
* Multimedia: 2009 United Nations Climate Change Conference / Q244444
# Kannanita

Kannanita mineral bat da eta ardennita taldearen kidea da.

## Ezaugarriak

Kannanita elementu kimiko mineralaren formula kimikoa hau da: ${\ce {Ca4Al4(AlMg)(VO4)(SiO4)2(Si3O10)(OH)6}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Kannanite: Mineral information, data and localities.» www.mindat.org (Noiz kontsultatua: 12-05-2019).
# Kannaderazko Wikipedia

Kannaderazko Wikipedia Wikipediaren kannaderazko edizioa da. 2003ko ekainean jarri zen abian, eta 2009ko urriaren hasieran 7.269 artikulu zituen eta Wikipedien zerrendan 98.a zen.

## Kanpo estekak

* Kannaderazko Wikipedia
* Datuak: Q3181422
* Multimedia: Kannada Wikipedia / Q3181422
# Kannada (herria)

Kannadak (kannadaz: ಕನ್ನಡಿಗ) Indiako hego-mendebaldean bizi den talde etno-linguistikoa da, Karnatakan jatorria duena. Inguruko estatuetan gutxiengo inportanteak ere badaude. Euren hizkuntza, kannada, dravidiar familiakoa da.

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q118281
* Multimedia: People of Karnataka / Q118281
# Kannapolis (Ipar Carolina)

Kannapolis Ipar Carolinako hiri bat da. Cabarrus konderrian kokatua dago. 2010ean 42.625 biztanle zituen, 82,72 kilometro koadrotan banatuta.

## Ikus, gainera

* Cabarrus konderria

## Kanpo estekak

* Datuak: Q2029146
* Multimedia: Kannapolis, North Carolina / Q2029146
# Kannauj barrutia

Kannauj barrutia Indiako barruti bat da, Kanpur dibisioan, Uttar Pradesh estatuan. 1.656.616 biztanle ditu 1.993 kilometro koadrotan.

## Mugakideak

Honako barrutiekin egiten du muga:
Farrukhabad barrutia Kanpur Nagar barrutia

## Ikus, gainera

* Uttar Pradesh

## Kanpo estekak

* Datuak: Q627979
* Multimedia: Kannauj district / Q627979
# Kanmonkyo zubia

Kanmonkyo zubia (japonieraz: 関門橋, Kanmonkyō) Japoniako Kanmon itsasartean dauden Shimonoseki hiria (Honshu uhartean) eta Kitakyūshū (Kyushu uhartean) lotzen ditu. Munduko 50 zubi-eseki handienen artean dago.

## Historia

Bost urtetako lanen ondoren 1973ko azaroaren 14an ireki zen zubia eta 1984an Kyushuko autopistarekin egin zuen bat.

## Kanpo estekak

* Datuak: Q1196470
* Multimedia: Kanmon Bridge / Q1196470
# Kannada

    Artikulu hau hizkuntzari buruzkoa da; herria buruzkoa beste hau da: «Kannada (herria)».
Kannada (ಕನ್ನಡ), dravidiar hizkuntzen artean, zaharrenetako eta ezagunenetako bat da. Dialektoetan banatuta, gutxi gorabehera 44 milioi pertsonak hitz egiten dute.

## Estatusa

Indiako gobernuak hizkuntza klasikotzat aitortzen du.
Karnataka estatuko hizkuntza denez, Indiako 22 hizkuntza ofizialetako bat da

## Banaketa geografikoa

Nagusiki, Indiako Karnataka estatuan hitz egiten da; halaber, neurri aski handian, aldameneko Andhra Pradesh, Kerala, Maharashtra eta Tamil Nadu estatuetan.
Hiztun kopuru esanguratsuak daude AEBetan eta Erresuma Batuan, baita, neurri txikiago batean, Kanada eta Australian ere.

## Dialektoak

Etnologoek hogei dialekto inguru bereizten dituzte. Nagusiak kundagannada, nadavar-kannada, havigannada, are bhashe, soliga, badaga, gulbarga kannada, dharawad kannada eta chitradurga kannada dira.
Gainera, "kannada hizkuntzak" ere sailkatu dituzte, tartean badaga, holiya eta urali.

## Erreferentziak

* ↑ Top 30 language spoken in the world by Number of Speakers
* ↑ Encarta entziklopedia
* ↑ Karnatakako gobernua: "The Karnataka Official Language Act, 1963", Karnataka Gazette, 1963
* ↑ 38. araua - Munduko estatu-izenak, herritarren izenak, hizkuntza ofizialak eta hiriburuak. Euskaltzaindia (Noiz kontsultatua: 2011-6-25).
* ↑ 53. araua - Munduko estatuetako hizkuntza ofizialak. Euskaltzaindia (Noiz kontsultatua: 2011-6-25).
* ↑ Indiako Gobernuaren webgunea
* ↑ Indiako hizkuntzak

## Kanpo estekak

* (Ingelesez) Kannada ikasteko webgunea
* Datuak: Q33673
* Multimedia: Kannada language / Q33673
# Kittiläko armarria

Kittiläko armarria (finlandieraz, Kittilän vaakuna) Finlandia iparraldean dagoen Kittilä udalerriaren ikur nagusia da.
Armarria udalerria sortu eta ehun eta bederatzi urtera onartu zuen udalbatzak, 1963ko uztailaren 1ean (Barne Ministerioak azaroaren 26an). Einari Junttila margolari kittilärrak sortu zuen eta antzinako kulturak eta naturak udalerrian duten eragina irudikatu nahi izan zuen. Atzealde beltzaren, eta honen gainean dagoen zilarrezko muinoaren aurrean, mingain, hortz eta atzapar gorriak dituen jatun beltza dago. Hain zuzen, jatuna eskualde honetan oso ohiko den ugaztuna da, eta aspalditik herritarrek larruagatik ehizatu duten arren, gaur egun animalia babestua da herrialde osoan. Bestalde, zilarrezko muinoak udalerriko Levi tontorra irudikatzen du, azken urteotan udalerriaren motore ekonomiko nagusia bilakatu den azpiegitura naturala. Azkenik, aipatzekoa da Kittiläko armarriak ere atzealde iluna duela; izan ere, kolore hitsak (grisa, beltza) Lappiko udalerriko armarrien bereizgarri nagusiak dira, eskualdeko zerua irudikatzen dutenak.

## Erreferentziak

* ↑ Suomen kunnallisvaakunat. Suomen Kunnallisliitto, 140 or. ISBN 951-773-085-3..

## Ikus, gainera

* Kittilä
* Lappiko armarriak

## Kanpo estekak

* Datuak: Q11871850
# Kittitas konderria (Washington)

Kittitas konderria (ingelesez: Kittitas County) Washingtonko konderri bat da, Ameriketako Estatu Batuetan. Hiriburua Ellensburg da. 2010eko zentsuaren arabera 40.915 biztanle zituen, Kittitas kilometro koadroko azaleran.

## Geografia

Kittitas konderriak 6.042,27 kilometro koadro ditu. Horietatik 92,37 ura dira. Beste 5.949,9 lurra dira. Biztanleria dentsitatea 6,77 da.

## Demografia

2010eko zentsoan bizi ziren 40.915 pertsonetatik 38.335 txuriak edo hispanoak dira. Horietatik hispano edo latino kategorian 3.121 dira. 339 beltzak edo afroamerikarrak. 353 amerikar natiboak ziren eta 56 Hawaii edo Pazifikoko irletako natiboak. 795 asiarrak ziren. Bestelako arraza bat kategorian 52 biztanle daude. Bukatzeko euren burua arraza bat baino gehiagotan 985 pertsonek kokatzen zuten.

### Biztanleria piramidea
## Kanpo estekak

* Datuak: Q111540
* Multimedia: Kittitas County, Washington / Q111540
# Kittlitz

Kittlitz honako lekuen izena da:
* Kittlitz (Lauenburg), Schleswig-Holstein, Alemania.
* Kittlitz (Lübbenau), Lübbenau hiriko auzoa, Brandenburgo, Alemania.
* Kittlitz (Löbau), Löbau hiriko auzoa, Saxonia, Alemania.
# Kittlitz (Lauenburg)

Kittlitz Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 242 biztanle zituen 17,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q555763
* Multimedia: Kittlitz (Lauenburg) / Q555763
# Kitto (argipena)

Kitto hitzak adiera zenbait ditu:
* Kitto, Euskal Herriko mendizaletasunerako material-enpresa;
* ...eta kitto!, Eibarko euskalgintza elkartea;
* Kitto, Japoniako trenbide-linea;
* Ernest Kitto, britainiar cricket jokalaria;
* Humphrey Davey Findley Kitto, britainiar irakaslea.
# Kittitas (Washington)

Kittitas Ameriketako Estatu Batuetako hiri bat da. Kittitas konderrian dago, Washington estatuan. 1.438 biztanle ditu, 1,915975 kilometro koadroko azaleran banatuta.

## Ikus, gainera

* Kittitas konderria

## Kanpo estekak

* Datuak: Q1023547
# Kuo Hsing-chun

Kuo Hsing-chun, txineraz 郭 婞淳, (Yilan (Taiwan), 1993ko azaroaren 26a) halterofilian aritzen den kirolari taiwandarra da.

## Olinpiar Jokoak

2016ko Udako Olinpiar Jokoetan, Rio 2016an (Rio de Janeiro) brontzezko domina lortu zuen ≤58 kilo kategorian, bi jasoalditan 231 kilo jasoz. 2020ko Udako Olinpiar Jokoetan, Tokio 2020an (Tokio), urrezko domina eskuratu zuen halterofilian ≤59 kilo kategorian bi jasoalditan 236 kilo jasoz, eta Olinpiar Jokoetako errekor (OE) totala ezarri zuen; Polina Guryeva turkmenistandarraren (zilarrezko domina) eta Mikiko Ando japoniarraren (brontzezko domina) aurretik sailkatu zen. Taipei txinatarra ordezkatzen zuen. Kontuan izan, Txinak jarritako baldintzak direla eta, 1979an NOBek (Nazioarteko Olinpiar Batzordea) Nagoia-n (Japonia) hartutako erabakiak Taiwanek Olinpiar jokoetan (bere izenean eta bere banderapean) esku hartzea galarazten duela; beraz, Taipei txinatarraren izenean aritzen da.
2024ko Udako Olinpiar Jokoetan brontzezko domina eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | ≤58 kilo |
| 2020 | Tokio Japonia | 01 ! | ≤59 kilo 236 kg OE totala. |
| 2024 | Paris Frantzia | 03 ! | ≤59 kilo |

## Erreferentziak

* ↑ El Pais 1979-10-26 (Gaztelaniaz)
* ↑ «Kuo Hsing-chun» olympedia.org (Ingelesez)
* ↑ «Kuo Hsing-chun» olympics.com (Gaztelaniaz)
* ↑ Emaitzak 2016 olympedia.org
* ↑ Emaitzak 2020 olympedia.org

## Kanpo estekak

* Datuak: Q6445214
* Multimedia: Kuo Hsing-chun / Q6445214
# Kuopio

Kuopio :
| Armarria ||
| Berezko izena | Kuopion kaupunki |
| Herrialdea Eskualdea Azpieskualdea | Finlandia Ipar Savonia eskualdea Kuopio azpieskualdea |
| Alkatea | Petteri Paronen |
| Sorrera | 1775 |
| Koordenatuak | 62°53′33″N 27°40′42″E﻿ / ﻿62.89250°N 27.67833°E﻿ / 62.89250; 27.67833 |
| Azalera - Ur-azalera | 1.728,53 km² 604,51 km² (%34,9) |
| Biztanleria Dentsitatea Lehen hizkuntza - Finlandiera - Suediera - Besteak | 93.333 (2010.10.31) 83,03 bizt/km² (2009) % 97,6 (ofiziala) % 0,1 % 2,3 |
| Webgune ofiziala | (Finlandieraz) (Ingelesez) |
Kuopio Finlandiako hiria eta udalerria da. Ipar Savonia eskualdean dago. 120.248 biztanle ditu eta Finlandiako zortzigarren hiri populatuena da.

## Klima

Datu klimatikoak (Kuopio) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | -6.2 | -5.9 | -0.3 | 5.5 | 14.0 | 19.2 | 21.4 | 18.5 | 12.3 | 5.9 | -0.2 | -4.1 | 6.7 |
| Batez besteko tenperatura minimoa (°C) | -13.2 | -13.4 | -8.3 | -2.8 | 3.8 | 10.4 | 13.1 | 11.3 | 6.4 | 1.5 | -4.5 | -10.3 | -0.5 |
| Pilatutako prezipitazioa (mm) | 41.2 | 31.1 | 34.2 | 31.9 | 38.8 | 65.4 | 76.9 | 80.2 | 58.6 | 52.8 | 51.1 | 45.6 | 607.8 |
| Prezipitazio egunak (≥ 1 mm) | 11 | 8 | 9 | 7 | 8 | 9 | 11 | 11 | 10 | 11 | 12 | 11 | 118 |
| Iturria: World Meteorological Organisation (UN) ||||||||||||||

## Erreferentziak

* ↑ Maanmittauslaitos
* ↑ Väestorekisterikeskus 2010.10.31
* ↑ Väestorekisterikeskus 2009
* ↑ World Weather Information Service – Kuopio. United Nations (Noiz kontsultatua: 21 January 2011).

## Kanpo estekak

* Datuak: Q162279
* Multimedia: Kuopio / Q162279
# Kunō-zan Tōshō-gū

Kunō-zan Tōshō-gū (japonieraz: 久能山東照宮) Shizuoka hirian dagoen santutegi xintoista da, Suruga-ku auzoan. Tokugawa Ieyasu shoguna bertan izan zen hobiratua.

## Historia

Suruga Badiako Kunō muinoan (216m) bazen Nara Aroan eraikitako Kunō-ji (久能寺) tenplu budista eta Kamakura Aroan Enni monjeak tenploa garatu egin zuen.
Tokugawa Ieyasu shoguna ondoko Sunpu gazteluan bizitzen hasi zenean bertan hilobiratu zezaten nahi izan zuen eta 1617an Kunō-zan Tōshō-gū santutegia eraiki zen. Honen biloba zen Tokugawa Iemitsu shogunak Nikkō Tōshō-gūra eraman zuen hilobia.
Meiji berrezarkuntzan xintoismoa eta budismoa banatzerakoan Kunō-zan Tōshō-gū santutegiaren egitura budistak galdu egin ziren.

## Izpirituak

Santutegian gurtzen diren kamiak Tokugawa Ieyasu, Tokugawa Iemitsu eta Oda Nobunagaren izpirituak dira.

## Egitura nabarmenak

Santutegiko 13 egitura Kultur Ondare Garrantzitsu izendatu dira. Aipagarrienak Honden eta Haiden eraikinak dira, 1617koak mantentzen dira eta Momoyama estilo oparoan eginak daude.

## Jaialdiak

* Jaialdi nagusia (apirilaren 17an)
* Udaberriko jaialdia (otsailaren 17-18an)

## Kanpo estekak

* (Japonieraz) Webgune ofiziala
* Datuak: Q712162
* Multimedia: Kunōzan Tōshō-gū / Q712162
# Kuon-ji

Kuon-ji (japonieraz: 久遠寺) , Yamanashi prefeturan dagoen tenplu budista aipagarriena da. Urtero milioi eta erdi erromesek bisitatzen dute.

## Historia

Kamakura utzi ondoren budismoaren berritzailea izan zen Nichiren monjeak 1274an ermita bat eraiki zuen. 1281ean zabaltzea erabaki zuen eta 1281 urtean Kuon-ji tenplua sortu zuen. Bere errautsak tenpluan ehortzi zituzten. Gaur egun oraindik Nichiren Shū (Nichirenek sortutako eskolak) elkartearen tenplu nagusia da.

## Egitura

Bereziki aipagarriak dira "argitasunaren mailak", 287 maila dituen harrizko eskilara luzea, eta tenplu nagusiko teilatu beltzean margoturik dagoen urrezko dragoia.

## Iruditegia

* Barnealdea.
* Bost solairutako pagoda.

## Kanpo estekak

* (Ingelesez) Nichiren Shū elkartearen webgune ofiziala
* Datuak: Q1516881
* Multimedia: Kuonji / Q1516881
# Kuomintangen Lehen Kongresu Nazionala

Kuomintangen Lehen Kongresu Nazionala (txinera tradizionalez: 中國國民黨第一次全國代表大會) Kuomintang alderdiak egin zuen lehen kongresua izan zen, 1924ko urtarrilaren 20tik 30era bitarte Guangzhou hirian, Guangdongen, Txinako Errepublika.
Kongresuan zehar, Kuomingangen berrantolaketa egin zen, Txina osoko Kuomintang bilakatzeko 1919ko Txinako Alderdi Iraultzailetik abiatuta. Inperialismoa eta feudalismoa borrokatzeko proposamen bat garatu zen, Sobietar Batasunarekin eta Txinako Alderdi Komunistarekin aliantzak egitea aurreikusten zuena, Lehen Fronte Batua osatuz. Kongresu honen ondorioz Iparraldeko Espedizioa abiatu zen, lau urte beranduago Txinaren batasuna ekarri zuena.

## Erreferentziak

* ↑ «Kuomintang News Network» web.archive.org 2014-07-09 (Noiz kontsultatua: 2023-12-06).
* ↑ «Taiwan aujourd'hui - Kuomintang 10th Congress and its mission of national recovery» web.archive.org 2014-05-12 (Noiz kontsultatua: 2023-12-06).

## Kanpo estekak

* Datuak: Q10874493
# Kukumelo marroiska

Kukumelo marroiska (Amanita fulva) Amanitaceae familiako perretxiko jangarria da. Ondo prestatuta jan behar da, inoiz ez gordinik edo erdi gordinik. Ez da kalitate handikoa, ez da oso haragitsua eta ez da oso ugaria.

## Sinonimoak

* Agaricus fulvus Schäff.
* Amanita vaginata var. fulva (Fr.) Gillet
* Amanitopsis fulva (Fr.) W.G. Sm.

## Deskribapena

Kapela: 4 eta 7 cm arteko diametrokoa, gorri-lehoi kolore eder batekoa; kono kamuts formakoa, gero ganbila edo laua erdian titi txiki batekin. Azal hezea eta distiratsua, ertz ildaskatua.
Orriak: Libreak, zurixkak edo zurbilak, ez oso estu.
Orri libreak: Oinera hurbiltzen diren orriak, baina ukitzen ez diotenak
Hanka: Barnehutsa, zurixka lehoi koloreko tinduekin, luzea eta liraina, flokosoa eta apur bat nabarra. Bolba zabala, altua, zuria, zati batzuk gorrixkak ditu, kapelaren kolorekoak,
Haragia: Zuria edo zertxobait koloreztatua, mehea eta hauskorra; zapore leunekoa eta usain hautemanezinekoa.
Etimologia: Amanita terminoa grekotik dator eta Silizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa kontzeptu orokor gisa. Fulva epitetoa latinetik dator, "fulvus" hitzetik, hau da, hori-gorrixkatik. Bere koloreagatik.

## Jangarritasuna

Zapore atsegineko jangarria, ez da oso mamitsua eta ugaria ere ez; sukaldaritzarako balio gutxikotzat jotzen da.

### Nahasketa arriskua

Amanita crocea delakoarekin, baina hau handiagoa da, bere kapela laranja kolorekoa da, eta bolba erabat zuria du.

## Sasoia eta lekua

Udan eta udazkenean, hostozabalen basoetan, batez ere pagadietan.

### Banaketa eremua

Europa, Ipar Afrika, Mendebaldeko Asia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ Synonymy: Amanita fulva, CAB International, Species Fungorum
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 307 or. ISBN 84-404-0530-8..
* ↑ (Gaztelaniaz) Palazon Lozano Fernando. (2006). Setas para todos,. JoseLuis Añanos Echo Editorial Pirineo, 290 or. ISBN 84-87997-86-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 27 or. ISBN 84-282-0540- X (T. 2) ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 294 or. ISBN 84-282-0865-4..

## Kanpo estekak

* (Ingelesez) Amanita fulva Mycobank-en
* Datuak: Q301792
* Multimedia: Amanita fulva / Q301792
* Espezieak: Amanita fulva
# Kukutza (Arrola)

Kukutza edo Elorritxugana, Bizkaia eta Araba probintzian topa dezakegun euskal mendia da.
Kukutza mendia, Elorritxugane, Kukutzako atxa bezala ere ezagutua, 721 altuera duen eta Bizkaia eta Araba probintzietan topatzen den mendi bat da.
Mendi hontara ondorengo igoera puntuetatik igo daiteke: Laudio, Pagatzandu, Zubiaur. (B.)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) (Arrola) Kukutza (Arrola) (Mendikat)

## Kanpo estekak

* Kukutza / Elorritxugana, http://www.euskal-herria.org/.
# Kukuxumusu

Kukuxumusu (nafarreraz arkakusoaren musua) kamisetak, postalak, bizkar-zorroak eta orokorrean oroigarriak egiten dituen enpresa euskalduna.
Bere berezitasuna marrazkiak dituzten produktuak dira, orokorrean euskal kulturarekin eta Sanferminekin zerikusia dutenak. 1989an Iruñean sortu zuten Mikel Urmeneta, Gonzalo Dominguez de Bidaurreta eta Koldo Aiestaranek. Gaur egun, Iruñea, Donostia, Bilbo, Barakaldo, Usurbil, Gasteiz eta Baionan ditu dendak. Espainian ere baditu, Bartzelona, Madril, Zaragoza, Logroño, Valentzia, Kordoba eta Sevillan.

## Kanpo estekak

* Kukuxumusuren webgune ofiziala.
* Sanferminei eskainitako webgunea.
* Datuak: Q1638521
* Multimedia: Kukuxumusu / Q1638521
# Kukurutxo

Kukurutxoa paper edo beste material bateko xafla bat bihurrituz egiten den forma konikoko ontzi txikia da, ale txikiak (goxokiak, gaztain erreak, fruitu lehorrak) edo izozkiak sartzeko erabiltzen dena. Inbutu moduan ere erabil daiteke.

## Ikus, gainera

* Izozki-kukurutxo

## Erreferentziak

* ↑ Euskalterm: [Hipermerkatuetako Produktuak Hiztegia] [2009]

## Kanpo estekak

* Datuak: Q5192468
# Kukučínov

Kukučínov Eslovakiako udalerri bat da, Leviceko barrutian kokatuta. 11,31 km²ko azalera du eta 601 biztanle 2017ko datuen arabera.

## Historia

Idatzizko lehen aipamena 1293. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q690864
* Multimedia: Kukučínov / Q690864
# Kukurutx

Kukurutx erabilera industriala duen kolore baten izena da, bai kosmetikan zein elikagaien sorreran. Kolore hau intsektu batetik ateratzen da, Indipikondoaren kukurutx deiturikoa, eta intsektu hau Indipikondo kaktusean aurkitu ahal dugu. Kukurutx koloratzaileak eta Indipikondoaren kukurutxak hain harreman estua dute non askotan sinonimotzat hartzen diren.

## Animaliak

* Coccoidearen barruan sailkatzen diren hainbat animalia izanda, goi-familia honen izen arrunta ere izan daiteke, nahiz eta ez den zehatza.
* Era berean Oniscidea isopodoen subordenaren barruan dauden hainbat animaliaren izen arrunta ere izan daiteke, bereziki eraso bat dagoela ikusten dutenean bola bat egiten duten animaliena.
* Armadillidium vulgare krustazeoak kukurutx izen arrunta du.
* Coccus cacti intsektuaren euskarazko izena indipikondoaren kukurutx da.
* Ligia oceanica intsektuaren euskarazko izen arrunta itsas kukurutx da.

## Bestelakoak

* A kukurutx-gorri izenarekin ezagutzen da E124 elikagai gehigarria
* Kukurutx-karmin izenarekin ezagutzen da azido karminikoa edo E120 gehigarria.
# Kapitalizazio konposatu

Finantzetan, kapitalizazio konposatua epe jakin baterako inberitutako kapital bati dagozkion irabaziak edo interesak kalkulatzeko modu bat da, epe batetik bestera interesak kapitalera metatzen dituena, kapitalizazio sinplean ez bezala.
Kapitalizazio-lege honetan, inbertitutako $C_{0}\,$ hasierako kapital bati dagokion $C_{t}\,$ bukaerako kapitala, moneta-unitatetan, honela kalkulatzen dira, $t\,$ epe baterako, epeko aldi bakoitzeko interes-tasa $i\,$ izanik:
       $C_{t}=C_{0}(1+i)^{t}\,$
Jasotako interesak bukaerako kapitalari hasierako kapitala kenduz kalkulatzen dira:
       $I_{t}=C_{t}-C_{0}=C_{0}(1+i)^{t}-C_{0}=C_{0}[(1+i)^{t}-1]\,$
Adibidez, 1000 euroko inbertsioa egiten bada 3 urtetarako, urteko interes-tasa konposatua %10 izanik, 3 urteren buruan kapitala hau izango da:
       $C_{3}=1000\times (1+0.10)^{3}=1331\ euro\,$
Jasotako interesak 1331-1000=331 euro dira. Ohartu behar da kapitalizazio sinplean interesak 300 bakarrik lirateekela, 100 urteko hain zuzen.
Urtez urteko jarraipena egiten bada, argi ikusten da, urtero interesak kapitalera bildu eta horrela interesak sortzen direla interesen gainean:
Horrela, kapitalaren hazkundea esponentziala da alditik aldira.

## Erreferentziak

* ↑ Nola ez, formula sinple eta konplexua ehunekoak lan?. .

## Kanpo estekak

* Datuak: Q959606
* Multimedia: Compound interest / Q959606
# Kapitalizazioko Burtsa Indizea

Kapitalizazioko Burtsa Indizea edo IBC gaztelaniazko siglengatik, Caracaseko Burtsako indize nagusi eta garrantzitsuena da. Bertan, kapitalari eta likideziari dagokionez Venezuelako balore merkatuko 16 konpainiarik handienak daude.
Indize hau 1997ko abuztuak 28tik kalkulatzen da. Indize honetaz gain, Caracaseko burtsan, egunero, Finantza Indizea eta Industria Indizea kalkulatzen dira.

## Kanpo estekak

* Datuak: Q15640913